L 262/40 Jurnalul Oficial al Uniunii Europene 6.10.2009 DIRECTIVE DIRECTIVA 2009/107/CE A PARLAMENTULUI EUROPEAN ȘI A CONSILIULUI din 16 septembrie 2009 de modificare a Directivei 98/8/CE privind introducerea pe piață a produselor biocide, în ceea ce priveşte prelungirea anumitor termene (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 95, având având în vedere propunerea Comisiei, în vedere avizul Comitetului Economic şi Social European (!), după consultarea Comitetului Regiunilor, hotărând  în conformitate cu procedura prevăzută la articolul 251 din tratat (2), întrucât: Articolul 16 alineatul (1) din Directiva 98/8/CE (?) prevede o perioadă de tranziție de 10 ani, începând la 14 mai 2000, data intrării în vigoare a respectivei directive, perioadă în care statele membre pot aplica le- gislația sau practicile lor naționale în ceea ce priveşte introducerea pe piață a produselor biocide şi, în special, pot autoriza comercializarea produselor biocide care conțin substanțe active neincluse încă în lista pozitivă din respectiva directivă, și anume în anexele I, IA sau IB. Articolul 16 alineatul (2) din Directiva 98/8/CE stabilește un program de lucru pentru zece ani, începând, de asemenea, la 14 mai 2000, perioadă în care toate substanțele active conținute în produsele biocide prezente pe piață înainte de data respectivă urmează să fie examinate în mod sistematic şi, în cazul în care se consideră că sunt acceptabile pentru sănătatea umană și () JO C 182, 4.8.2009, p. 75. (?) Avizul Parlamentului European din 24 martie 2009 (nepublicat încă în Jurnalul Oficial) și Decizia Consiliului din 27 iulie 2009. () JO L 123, 24.4.1998, p. 1. animală, precum şi pentru mediul înconjurător, urmează să fie incluse în lista pozitivă a directivei respective. Articolul 12 alineatul (1) litera (c) punctul () şi articolul 12 alineatul (2) litera (c) punctul (î) din Directiva 98/8/CE prevăd protecția tuturor informațiilor transmise în scopul respectivei directive pe o perioadă de zece ani, începând, de asemenca, la data de 14 mai 2000, cu excepția cazului în care un anumit stat membru acordă o perioadă de protecție mai scurtă, caz în care pe teritoriul său se va aplica aceasta din urmă. Protecţia respectivă se referă doar la informațiile transmise pentru a sprijini includerea în lista pozitivă din Directiva 98/8JCE a substanțelor active utilizate în produsele biocide prezente pe piaţă înainte de data intrării în vigoare a Directivei 98/8/CE (substanțele active „existente”). Odată ce o substanță activă existentă este evaluată şi inclusă în lista pozitivă din Directiva 98/8/CE, piața acesteia este considerată ca fiind armonizată, iar măsurile tranzitorii privind introducerea pe piață a produselor ce conțin acea substanță activă sunt înlocuite de dispozițiile directivei respective. În conformitate cu articolul 16 alineatul (2) din Directiva 98/8/CE, Comisia a înaintat, cu doi ani înaintea finalizării programului de lucru pe zece ani, un raport privind progresul înregistrat în cadrul acestuia. Pe baza consta- tărilor din respectivul raport, se estimează că reexa- minarea unui număr semnificativ de substanţe active nu va fi finalizată până la 14 mai 2010. Mai mult, chiar şi în cazul substanțelor active pentru care s-a luat o decizie de includere în lista pozitivă din Directiva 98/8/CE până la 14 mai 2010, este necesară o perioadă de timp suficientă pentru ca statele membre să transpună actele relevante şi să acorde, să anuleze sau să modifice autorizațiile pentru produsele respective, pentru a respecta dispozițiile armo- nizate ale Directivei 98/8/CE. Există un risc major ca, la sfârşitul perioadei de tranziție, la data de 14 mai 2010, dispozițiile naționale să nu se mai aplice, iar normele relevante armonizate să nu fi fost adoptate încă. Prin urmare, o prelungire a programului de lucru pe zece ani este considerată necesară pentru a permite finalizarea reexaminării tuturor substanțelor active notificate în vederea evaluării.